Legal Document

Category: 265

Text:
55. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ. Γ3/5974 της 30 Μαϊου/3 Ιουλ. 1975 (ΦΕΚ Β’ 710) Περί καθορισμού της διαδικασίας και του τρόπου επιλογής του ιατρικού προσωπικού των Νοσηλευτικών Ιδρυμάτων Ν.Δ. 2592/1953. ΄Εχοντες υπ’ όψιν τας διατάξεις της παρ. 1 του άρθρ. 2 του Ν.Δ. 40/1974 «περί καταργήσεως και συμπληρώσεως διατάξεων τινών του Ν.Δ. 1345/1973 «περί προσλήψεως ιατρικού προσωπικού εις δημοσίας υπηρεσίας και Ν.Π.Δ.Δ. «και άλλων τινών διατάξεων, αποφασίζομεν: Καθορίζομεν τον τρόπον και την διαδικασίαν επιλογής του ιατρικού προσωπικού (ιατρών και οδοντιάτρων) διά την πλήρωσιν των αντιστοίχων θέσεων των Νοσηλευτικών Ιδρυμάτων Ν.Δ. 2592/53 ως κάτωθι: 1.Προκήρυξις α)Διά την επί θητεία πλήρωσιν των θέσεων του ιατρικού προσωπικού των Νοσηλευτικών Ιδρυμάτων Ν.Δ. 2592/53 προκηρύσσεται δι’ αποφάσεως του Διοικητικού Συμβουλίου του οικείου Ιδρύματος διαγωνισμός 6 μήνας πρό της λήξεως της θητείας του κατέχοντος την θέσιν ιατρού ή εντός μηνός από της δι’ οιονδήποτε λόγον κενώσεως της θέσεως πρό της λήξεως της θητείας ή εντός μηνός από της ισχύος του συστατικού Νόμου ή Δ/τος προκειμένου περί νέας θέσεως. β)Περίληψις της προκηρύξεως δημοσιεύεται δίς διά δύο ημερησίων εφημερίδων των Αθηνών και δύο τοπικών ημερησίων εφημερίδων.  Εάν δεν εκδίδωνται τοπικαί ημερήσιαι εφημερίδες αντ’ αυτών η περίληψις δημοσιεύεται άπαξ διά δύο τοπικών περιοδικών καθ’ εβδομάδα ή δεκαπενθήμερον εκδιδομένων εφημερίδων. Περίληψις της προκηρύξεως δημοσιεύεται άπαξ και διά των ειδικών δελτίων του Πανελληνίου Ιατρικού Συλλόγου και του Τοπικού Ιατρικού Συλλόγου και εφ’ όσον ταύτα εκδίδονται τουλάχιστον άπαξ του μηνός. γ)Αι διά των ημερησίων εφημερίδων δύο δημοσιεύσεις της περιλήψεως της προκηρύξεως απέχουσαι μεταξύ των ουχί πέραν των δέκα ημερών χαρακτηρίζονται «Πρώτη Δημοσίευσις» και «Δευτέρα και Τελευταία Δημοσίευσις». (Αντί της σελ. 158, 25) Σελ. 158, 25(α) Τεύχος 572- Σελ. 133 Προσωπικό Νοσηλευτικών Ιδρυμάτων 34.Β.β.53-55 Οι χαρακτηρισμοί ούτοι αναγράφονται εμφανώς εις την επικεφαλίδα της δημοσιευομένης περιλήψεως. Η περίληψις της προκηρύξεως αποστέλλεται εις όλας τας προς δημοσίευσιν εφημερίδας ταυταρίθμως την αυτήν ημέραν. δ)Εις την δημοσιευομένην περίληψιν της προκηρύξεως αναφέρονται αι προς πλήρωσιν θέσεις «η προθεσμία υποβολής των δικαιολογητικών» και η Υπηρεσία προς την οποίαν ταύτα υποβάλλονται. Αι ανωτέρω εντός « » λέξεις αντικατεστάθησαν ως άνω διά της περιπτ. α’ της υπ’ αριθ. Γ3/οίκ. 7229 της 5 Ιουλ./2 Αυγ. 1975 (ΦΕΚ Β’ 804) απόφ. Κοινων. Υπηρεσιών. 2.Υποβολή δικαιολογητικών: α)Αι αιτήσεις των ιατρών προς διορισμόν εις τας προκηρυσσομένας θέσεις υποβάλλονται μεθ’ όλων των υπό των οικείων διατάξεων προβλεπομένων δικαιολογητικών εντός ανατρεπτικής προθεσμίας αρχομένης από της πρώτης δημοσιεύσεως και ληγούσης 30 ημέρας από της δευτέρας δημοσιεύσεως της προκηρύξεως «εις τον ημερήσιον τύπον». Αι ανωτέρω εντός « » λέξεις προσετέθησαν διά της περιπτ. β’ της υπ’ αριθ. Γ3/οίκ. 7229 της 5 Ιουλ./2 Αυγ. 1975 (ΦΕΚ Β’ 804) απόφ. Υπ. Κοινων. Υπηρεσιών. β)Η αίτησις διορισμού υποβάλλεται είτε απ’ ευθείας είτε διά μέσου της Γραμματείας του προκηρύξαντος την θέσιν Ιδρύματος, εις την Γραμματείαν του Κεντρικού Επιστημονικού Συμβουλίου Κρίσεως Ιατρικού Προσωπικού (Αθηνών) προκειμένου περί θέσεων της αρμοδιότητος αυτού ή εις την Γραμματείαν του Περιφερειακού Επιστημονικού Συμβουλίου Κρίσεως Ιατρικού προσωπικού (Θεσσαλονίκης) προκειμένου περί θέσεων αρμοδιότητος αυτού. γ)Τα Νοσηλευτικά Ιδρύματα εις τας περιπτώσεις υποβολής των δικαιολογητικών διά μέσου της Γραμματείας των υποχρεούνται όπως εντός 3 ημερών το αργότερον από της λήξεως της προθεσμίας διαβιβάζουν ταύτα εις την Γραμματείαν του οικείου Επιστημονικού Συμβουλίου. δ)Δικαιολογητικά εκπροθέσμως υποβαλλόμενα εις ουδεμίαν περίπτωσιν λαμβάνονται υπ’ όψιν και επιστρέφονται εις τον αιτούντα. 3.΄Οργανον ελέγχου δικαιολογητικών. α)Τα υποβαλλόμενα υπό των ιατρών δικαιολογητικά ελέγχονται ως προς την τυπικήν των πληρότητα υπό της Γραμματείας του Οικείου Επιστημονικού Συμβουλίου. Σελ. 158, 26(α) Τεύχος 572- Σελ. 134 Μετά τον έλεγχον η Γραμματεία συντάσσει ενημερωτικόν σημείωμα επί των προσόντων των υποψηφίων δι’ εκάστην θέσιν, αναγραφομένων ως ταύτα προκύπτουν εκ των υποβληθέντων δικαιολογητικών και εν συνεχεία εισάγει κατά την ισχύουσαν διαδικασίαν ταύτα προς κρίσιν υπό του Επιστημονικού Συμβουλίου. β)Εάν κατά τον έλεγχον διαπιστωθή ότι τα υποβληθέντα δικαιολογητικά είναι ελλειπή, ταύτα εισάγονται και πάλιν εις το Επιστημονικόν Συμβούλιον προς κρίσιν, ποιουμένης όμως εγγράφου μνείας περί της διαπιστωθείσης ελλείψεως. 4.΄Οργανον κρίσεως και επιλογής. Αρμόδια διά την κρίσιν των υποψηφίων ιατρών προς πλήρωσιν θέσεων Νοσηλευτικών Ιδρυμάτων Ν.Δ. 2592/53 τυγχάνουν, κατά την έκτασιν της υπό των οικείων διατάξεων καθοριζομένης κατά τόπον αρμοδιότητος ενός εκάστου, το Κεντρικόν Επιστημονικόν Συμβούλιον Κρίσεως Ιατρικού Προσωπικού (ΚΕΣΚΙΠ) και το Περιφερειακόν Επιστημονικόν Συμβούλιον Κρίσεως Ιατρικού προσωπικού (ΠΕΣΚΙΠ), ως ταύτα συντίθενται και λειτουργούν διά κατ’ ιδίαν ημετέρας αποφάσεως. 5.Κρίσις υποψηφίων ιατρών. α)Το Επιστημονικόν Συμβούλιον κατόπιν εισηγήσεως του τακτικού εισηγητού και των τυχόν ειδικών τοιούτων, κρίνει του υποψηφίους ιατρούς κατά αξιολόγησιν των εν γένει προσόντων αυτών, των επιστημονικών τίτλων και εργασιών, της προϋπηρεσίας και του ήθους κατά το άρθρ. 19 του Υπαλληλικού Κώδικος και καταρτίζει πίνακα εκ των τριών πρώτων κατά σειράν επιτυχίας υποψηφίων ιατρών. Οι τρεις προκρινόμενοι υποψήφιοι ιατροί κατατάσσονται εις τον πίνακα επιτυχίας κατά αξιολογικήν μεταξύ των σειράν ως πρώτος, δεύτερος και τρίτος. β)Η υπό του Επιστημονικού Συμβουλίου κατάταξις εις την σειράν επιτυχίας των υποψηφίων δι’ εκάστην θέσιν ιατρών καθορίζεται διά φανεράς ψηφοφορίας κατά την οποίαν έκαστον μέλος του Συμβουλίου ψηφίζει ένα μόνον υποψήφιον ιατρόν δι’ εκάστην θέσιν και σειράν επιτυχίας. Εις ουδεμίαν περίπτωσιν δύναται να ψηφισθούν δύο ή περισσότεροι υποψήφιοι ιατροί διά την αυτήν θέσιν και σειράν επιτυχίας. Εις περίπτωσιν ισοψηφίας υπερισχύει η ψήφος του Προέδρου του Συμβουλίου. γ)Ο καταρτιζόμενος πίναξ επιτυχίας ισχύει δι’ εν έτος από της προκρίσεως των υποψηφίων υπό του Επιστημονικού Συμβουλίου. 34.Β.β.55 Προσωπικό Νοσηλευτικών Ιδρυμάτων 6.Τελικός διορισμός. α)Μετά την κρίσιν του Επιστημονικού Συμβουλίου των υποψηφιών ιατρών και την κύρωσιν υπ’ αυτού των πρακτικών, οι φάκελλοι των τριών προκριθέντων και εις τον πίνακα επιτυχίας συμπεριληφθέντων ιατρών, διαβιβάζονται μετά κεκυρωμένου αποσπάσματος των πρακτικών εις την Δ/νσιν Διοικητικού (Τμήμα Β) η οποία θέτει ταύτα υπ’ όψιν του Υπουργού Κοινωνικών Υπηρεσιών. β)Ο Υπουργός Κοινωνικών Υπηρεσιών επιλέγει εκ του πίνακος επιτυχίας τον διοριστέων ιατρόν κατ’ ελευθέραν αυτού κρίσιν και ανεξαρτήτως της σειράς ενός εκάστου, τον οποίον και διορίζει δι’ αποφάσεώς του εις την αντίστοιχον θέσιν. 7.Επιστροφή δικαιολογητικών. Τα υποβληθέντα υπό των υποψηφίων ιατρών δικαιολογητικά, εκτός εκείνων του επιλεγέντος προς διορισμόν ιατρού τα οποία διαβιβάζονται εις το οικείον ΄Ιδρυμα μετά κοινοποιήσεως της αποφάσεως διορισμού παραμένουν εις την Γραμματείαν του Επιστημονικού Συμβουλίου και επιστρέφονται εις τους υποβαλόντας· ταύτα μετά παρέλευσιν 6 μηνών από της πληρώσεως της θέσεως δι’ ην υπεβλήθησαν. 8.Διαδικασία πληρώσεως προκηρυχθεισών θέσεων. Η αρξαμένη διαδικασία διά την πλήρωσιν των μέχρι της ισχύος της παρούσης προκηρυχθεισών θέσεων ολοκληρούται συμφώνως προς την υπ’ αριθ. Γ3/12250/17-12-1974 απόφασιν Υπουργού Κοινωνικών Υπηρεσιών, εφ’ όσον οι υποψήφιοι ιατροί έχουν κριθή υπό του Επιστημονικού Συμβουλίου. 9.Πλήρωσις θέσεων ειδικευομένων ιατρών. Η παρούσα απόφασις δεν έχει εφαρμογήν προκειμένου περί θέσεων ειδικευομένων ιατρών. Αι θέσεις αύται πληρούνται κατά την διαδικασίαν της υπ’ αριθ. Γ3/1122/30-1-1975 αποφάσεως Υπουργού Κοινωνικών Υπηρεσιών. 10.Κατάργησις υπ’ αριθ. Γ3/12250/74 αποφάσεως. Από της ισχύος της παρούσης η υπ’ αριθ. Γ3/12250/74 (ΦΕΚ 1339/24-12-74 τ.Β’) απόφασις Υπουργού Κοινωνικών Υπηρεσιών καταργείται. Η παρούσα δημοσιευθήτω διά της Εφημερίδος της Κυβερνήσεως.